text: Vand fra Tre-For fik 3. plads
  05 oktober 2010 kl. 19.40
  Forbruger, som får vand fra Tre-For, kan med nydelse tage sig et ekstra glas postevand. Deres vand er nemlig kåret som det tredjebedste i Danmark.
  57 vandværker har deltaget i fire regionale konkurrencer. De repræsenterer mere end 1/3 af danskernes drikkevand.
  
  Rent grundvand
  - Danmark er enestående, fordi vi har rent grundvand, sagde miljøminister Karen Ellemann (V) til præmieuddelingen påAxeltorv i København mandag. - I København forsøger vi at overbevise borgerne om, at de skal lade være med at købe vand på flaske. Det, der kommer ud af hanen, har en meget bedre kvalitet, smager bedre og indeholder ingen af de skadelige stoffer, som det dyre flaskevand gør. Vi har en fantastisk ressource i grundvandet.
  
  Bedst i Fredensborg
  Fredensborg forsyning blev vinder foran Århus Vand og Tre-For. Og mon ikke Fredensborg Forsyning allerede er Kongelige hofleverandører?
  Dansk Vand Grand Prix 2010 er arrangeret af organisationerne DANVA og FVD.
  